《江上》
清代·崔华

萧瑟满江上，一雁蘋际飞。水气杂渔烟，微茫入清辉。

淡怀如高杂，生业在钓矶。大鱼饵不受，贪饵鱼不肥。

断丝弃中流，石上散发晞。

作者简介：（1632—1693）清直隶平山人，字连生，号西岳。顺治十六年进士。康熙间为浙江开化知县，政务宽平。耿精忠叛，县城两陷，华退保遂安，时出袭敌。浙境肃清后，安抚流亡，请免除历年欠赋。以功升扬州知府，擢署两淮盐运使。调甘肃庄凉道，未行而卒。有《公余咏》，诗格颇高。